ועדת העבודה, הרווחה והבריאות, כנסת 17, פרוטוקול מספר 530, 2008-09-17 09:00

יצחק גלנטי: בוקר טוב לכל המשתתפים.

יצחק גלנטי: שמח לראות אתכם.

יצחק גלנטי: אנחנו פותחים בדיון בנושא של אישור תקנות החשמל (עבודה במתקן חי ועבודה בקרבת מתקן חי), התשס"ח – 2008.

יצחק גלנטי: אבקש את נציגי משרד התשתיות להציג את המסמך ואת התקנות האמורות.

איגור סטפנסקי: תקנות חשמל לעבודה במתקן חי או בקרבתו נועדות לקבוע את הכללים לביצוע העבודה במקומות האלה.

איגור סטפנסקי: התקנות נועדות להחליף את התקנות הקיימות.

איגור סטפנסקי: התקנות הקיימות הן מ-67.

איגור סטפנסקי: אז עברו יותר מ-40 שנה.

יצחק גלנטי: אני לא מבין.

יצחק גלנטי: האם החשמל במשך 40 שנה השתנה?

איגור סטפנסקי: החשמל לא השתנה.

איגור סטפנסקי: השתנו כל מיני כללי ביצוע עבודות חשמל ובוודאי שב-67 היה מהפך ואיזושהי רמה של אנשים שהועסקו בעבודות.

יצחק גלנטי: אז השינויים באיכות כוח האדם?

איגור סטפנסקי: גם באיכות כוח האדם וגם בדרישות שבמשך השנים אנחנו ראינו שהתקנות מ-67 לא עונות לצריכה להיום.

יצחק גלנטי: אני פשוט שואל שאלות תם על מנת שיובהר מבחינת הפרוטוקול מדוע יש צורך בכלל בשינויים האלה.

יצחק גלנטי: אני מבין שבין היתר קיימים גם שיפורים טכנולוגיים במערכות של בידוד שבעצם מאפשרים אולי לצמצם את מרחקי הבטיחות שאמורים להיות בין במתקן חי לבין האנשים שאמורים לעסוק בזה.

איגור סטפנסקי: כן.

איגור סטפנסקי: אנחנו מתייחסים בתקנות לחלקים חשופים.

יצחק גלנטי: אני מבין שכולם קראו את התקנות.

יצחק גלנטי: האם במסגרת התקנות המוצעות על ידי משרד התשתיות, האם יש למישהו כבר עתה איזושהי השגה או איזושהי הסתייגות?

אלכס טורצקי: ד"ר אלכס טורצקי.

אלכס טורצקי: ממונה בטיחות חשמל במוסד לבטיחות.

אלכס טורצקי: תיקונים קטנים.

יצחק גלנטי: אנחנו נקרא תקנה תקנה אדוני ובכל מקום שיש לך איזושהי הערה או הסתייגות או תוספת אז נתייחס אליה.

יצחק גלנטי: אתם רוצים לקרוא את התקנות?

יצחק גלנטי: בבקשה אדוני.

שבתאי אלבוחר: תקנות החשמל בעבודה במתקן חי ובקרבתו תשס"ח 2008.

שבתאי אלבוחר: בתוקף סמכותי לפי סעיף 13 לחוק החשמל התשי"ד 1964 להכנת החוק באישור ועדת העבודה, הרווחה והבריאות של הכנסת לפי סעיף 21 א לחוק יסוד הכנסת וסעיף 2ב לחוק העונשין התשי"ז 1977 אני מתקין תקנות אלה.

שבתאי אלבוחר: פרק א' פרשנות.

שבתאי אלבוחר: הגדלות.

שבתאי אלבוחר: 1.

שבתאי אלבוחר: בתקנות אלה בדיקת חשמלית, בדיקת הפעילות והתקינות של מתקן חשמלי.

יצחק גלנטי: סליחה.

יצחק גלנטי: במהלך ההקראה שלך אני אודה לך מאוד אם תוכל להתחיל אם יש באותו סעיף שאתה מקריא איזשהו שוני ממה שהיה.

יצחק גלנטי: כי זה לא מופיע פה.

שבתאי אלבוחר: יש שינויים רבים.

איגור סטפנסקי: שינויים רבים וההגדרה הזאת בכלל לא קיימת.

איגור סטפנסקי: אלה לא תיקונים.

איגור סטפנסקי: אלה בעצם תקנות חדשות שמבטלות את התקנות הקודמות.

שבתאי אלבוחר: בדיקת קבלה.

שבתאי אלבוחר: בדיקת ציוד במעבדה להטמעתו לדרישות התקן קודם הכנסתו לשימוש.

שבתאי אלבוחר: חיבור גלווני.

שבתאי אלבוחר: חיבור במתכוון בין מוליכים לצורך העברת זרם.

שבתאי אלבוחר: חשוף.

שבתאי אלבוחר: מצב של גוף שהוא בלי בידוד או מעטה.

אלכס טורצקי: פה יש לי תוספת.

אלכס טורצקי: אז פה אני רוצה להגיד מצב של גוף או חלקיו.

אלכס טורצקי: זה יכול להיות חלק מהגוף, או בידוד לא מושלם.

נועה בן שבת: השאלה אם חלק ממנו חשוף אז האם כל הגוף נחשב חשוף?

אלכס טורצקי: אז חלק ממנו לא תקין.

אלכס טורצקי: כך המערכת לא תקינה.

איגור סטפנסקי: מה זה חשוף?

איגור סטפנסקי: אומרים שזה מצב של גוף או חלק מגוף.

נועה בן שבת: נניח שחלק מגוף הוא חשוף האם תגיד שכל הגוף הוא חשוף?

נועה בן שבת: אחרת לא כדאי לנו לדבר על חלק ממנו.

נועה בן שבת: מה זה אומר חלק מגוף?

נועה בן שבת: זה קצת לא ברור.

איגור סטפנסקי: חלק מגוף.

איגור סטפנסקי: בואו ניקח כבל.

איגור סטפנסקי: יש כבל וחלק מהכבל בלי בידוד.

איגור סטפנסקי: אז חלק של הגוף זה חשוף.

איגור סטפנסקי: אי אפשר להגיד שעוד 2 מטר זה החשוף.

יצחק גלנטי: אני חייב להסביר לך מה המשמעות של זה.

יצחק גלנטי: לאחר מכן ישנה הגדרה לגבי מרחקים.

יצחק גלנטי: אז אי אפשר לדבר על מרחק מהגוף אלא צריך לדבר על מרחק מהקטע החשוף.

איגור סטפנסקי: אני מקדים קצת.

איגור סטפנסקי: אחר כך יש לנו את השרטוטים.

איגור סטפנסקי: כל המרחקים שלנו זה מחלק של מתקן חי חשוף.

נועה בן שבת: אז אולי להגיד במקרה זה מצב של גוף שכולו או חלקו בלי בידוד או מעטה.

יצחק גלנטי: אני מקבל את ההגדרה כפי שהיא.

יצחק גלנטי: מצב של גוף או חלק ממנו שהוא בלי בידוד או מעטה.

איגור סטפנסקי: אני רוצה לציין שההגדרה חשוף עברה מ-67 לתקנות האלה.

שבתאי אלבוחר: חשמלאי.

שבתאי אלבוחר: בעל רישיון לעסוק בביצוע עבודות חשמל לפי החוק.

שבתאי אלבוחר: מבודד.

שבתאי אלבוחר: מופרט מסביבתו מבחינה גלוונית על ידי חומר בידוד.

שבתאי אלבוחר: מדידה חשמלית.

שבתאי אלבוחר: פעולה למדידת ערכים פיזיקליים חשמליים בתוך מתקן.

שבתאי אלבוחר: מוליך.

שבתאי אלבוחר: גוף שמיועד ומתוכנן להעברת זרם חשמלי.

שבתאי אלבוחר: מתקן.

שבתאי אלבוחר: מתקן חשמלי כהגדרתו בחוק.

שבתאי אלבוחר: מתקן חי.

שבתאי אלבוחר: מתקן או חלק ממנו שמחובר למקור בחיבור גלווני או השראתי או שהוא טעון חשמל.

שבתאי אלבוחר: מתקן חי חיצוני.

שבתאי אלבוחר: מתקן חי שאינו מתקן חי פנימי.

שבתאי אלבוחר: מתקן חי פנימי.

שבתאי אלבוחר: מתקן חי הנמצא במבנה בעל תקרה וקירות.

שבתאי אלבוחר: מעבדה.

שבתאי אלבוחר: מעבדה שיש לה ציוד מתאים לבדיקות ציוד לעבודה במתקן חי.

אלכס טורצקי: פה יש לי הערה.

אלכס טורצקי: מעבדה זה מעבדה.

אלכס טורצקי: זו לא הגדרה טובה.

אלכס טורצקי: אז אני מציע מעבדה מקום שמצויד במכשור מתאים לבדיקת ציוד לעבודה במתקן חי.

יצחק גלנטי: סליחה.

יצחק גלנטי: מקום יכול להיות גם מקום פתוח חיצוני ואני מבין שמעבדה הכוונה היא למבנה סגור שיש בו ציוד מתאים לבדיקות מכשור.

נתן ליברמן: לא חייב להיות מבנה סגור.

נתן ליברמן: יש לנו מעבדות ניידות מסודרות.

איגור סטפנסקי: אנחנו מדברים עכשיו על ההגדרה מעבדה לצורך התקנות האלה.

איגור סטפנסקי: אחר כך בטקסט אנחנו נשתמש במילה מעבדה כי המעבדה צריכה לבדוק את הציוד התקופתי.

איגור סטפנסקי: עכשיו אנחנו מסבירים שלא בכל מעבדה אפשר להשתמש לבדיקת הציוד לעבודה במתקן חי.

שבתאי אלבוחר: אנחנו כותבים פה מילון.

שבתאי אלבוחר: אנחנו מנסים להתאים את המילים האלו למקומות שמשתמשים בהם.

יצחק גלנטי: אני מבין מה מפריע לך.

יצחק גלנטי: מבחינה לשונית השימוש להגדיר מעבדה באותה המילה מעבדה יש בו משהו לא תקין.

יצחק גלנטי: אז אולי ניתן באמת לומר "מתקן".

שבתאי אלבוחר: במקרה כזה אנחנו לא מגדירים באופן כללי מה זה מעבדה.

שבתאי אלבוחר: אנחנו פה מצביעים על סוג ספציפי של מעבדה.

שבתאי אלבוחר: מהבחינה המשפטית בהחלט אפשר לכתוב מעבדה.

יצחק גלנטי: האם מבחינה משפטית זה עשוי לשנות?

שבתאי אלבוחר: הוא מתאים מאוד בהקשר של תקנות אלו ולכן בחינה משפטית יש להשאיר את המילה מעבדה כאן.

שבתאי אלבוחר: אנחנו מדברים על מעבדה ומגדירים מה צריך להיות במעבדה הזו.

שבתאי אלבוחר: אנחנו לא מגדירים באופן כללי.

שבתאי אלבוחר: זה קורה הרבה בתקנות.

שבתאי אלבוחר: משפטית מקובל לחלוטין וגם לשונית בהקשר זה.

נועה בן שבת: השאלה היא אם אתם רוצים להגיד פה יהיה מדובר פה על מעבדה לבדיקת ציוד ואז בהגדרה אנחנו מדברים על מעבדה מסוג מיוחד והיא מעבדה שיש לה אמצעים מתאימים לבדיקת ציוד.

שבתאי אלבוחר: אני חושב שזה מסבך את זה.

יצחק גלנטי: למרות שיש פה טעם לפגם מבחינה לשונית היות ואין פה טעם לפגם מבחינה משפטית אני מציע בואו נשאיר את זה.

יצחק גלנטי: נמשיך הלאה.

שבתאי אלבוחר: מקור זינה:

שבתאי אלבוחר: גנרטור שנאי ממיר מיישר זרם תא ראשוני ומצבר ומקור אחר הזן את השיטה הכל לפי העניין.

שבתאי אלבוחר: מתח: בזרם חילופין שיעורו האפקטיבי.

שבתאי אלבוחר: בזרם ישר שיעורו כאשר תכולת אדוות בו אינה עולה על 10%.

יצחק גלנטי: סליחה.

יצחק גלנטי: אתה לא מגדיר פה מתח.

יצחק גלנטי: עם כל הכבוד אתה מתייחס פה לשיעור האפקטיבי.

יצחק גלנטי: אתה לא מגדיר פה מה זה מתח.

יצחק גלנטי: אז או שתכניס את הנוסחה- - -

איגור סטפנסקי: לדעתי האישית לא צריך פה את ההגדרה של מתח.

יצחק גלנטי: כי אז תצטרך להגדיר הגדרות משנה שאתה לא יודע לאן תגיע עם כך.

יצחק גלנטי: אז בוא נמחק את ההגדרה של מתח.

שבתאי אלבוחר: מתח גבוה: מתח בין שני מוקדים באותה שיטת אספקה העולה על 1000 ואלט בזרם חילופין, 1500 וואלט זרם ישר, ואינו עולה על 52 קילווואלט בזרם חילופין או על 74 קילוואלט בזרים ישר.

שבתאי אלבוחר: מתח נמוך: מתח בין שני מוליכים באותה שיטת אספקה העולה על מתח נמוך מאוד ואינה עולה על 1000 וואלט וזרם חילופין 1500 וואלט בזרם ישר.

שבתאי אלבוחר: מתח נמוך מאוד.

שבתאי אלבוחר: מתח בין שני מוליכים באותה שיטת אספקה שאינו עולה על 50 וואלט וזרם חילופין 120 וואלט בזרם ישר.

שבתאי אלבוחר: עבודה.

שבתאי אלבוחר: התקנה, בדיקה, שינוי, תיקון או פירוק של מתקן לרבות השגחה על ביצוע עבודה ועריכת תוכניות טכניות לביצוע.

שבתאי אלבוחר: עבודה במתקן חי.

שבתאי אלבוחר: עבודה שבה חשמל

שבתאי אלבוחר: אי בא במגע עם חלק חי או חלק העלול להפוך לחי בשעת ביצוע עבודה במתקן לרבות כל עבודה הכרוכה בחדירה של חלק כלשהו מגוף החשמלי או ציוד שבידו לתחום עבודה במתקן חי ולמעט מדידה או בדיקה חשמלית במתקן לפי תקנה 14.

יצחק גלנטי: פה אני מבקש לדעת מה אומרת תקנה 14.

נועה בן שבת: תקנה 14 מדברת על ביצוע במתקן אחד והיא קובעת את האופן שבו מבצעים את המדידה גם על ידי חשמלאי בעל רישיון מתאים על ידי מכשירי מדידה ובדיקה תקניים ומתקדמים וקובעת מה האמצעים שצריך לנקוט כדי למנוע סיכון של מגע מקרי בין חלקים חיים.

נועה בן שבת: זאת אומרת מי שכן מבצע את המדידה יכול לעבוד במתקן חי?

יצחק גלנטי: בתנאי שהוא נמצא בתחום המותר.

יצחק גלנטי: פה שאלה.

יצחק גלנטי: עד כמה שאני יודע ניתן היום לבצע מדידות באמצעות כלים, נקרא לזה מוט מבודד שניתן להגיע אל המתקן החי עצמו?

איגור סטפנסקי: כן.

יצחק גלנטי: האם יש הגדרה שקובעת את השימוש במתקן מדידה מהסוג הזה?

איגור סטפנסקי: לא.

איגור סטפנסקי: עיין באותה הגדרה בגלל זה אנחנו אומרים אל תסתכלו על המדידה כי העבודה במתקן חי כי כמו שאתה אמרת עם מוט בן אדם בודד.

איגור סטפנסקי: אם כל מדידה צריך לבצע בתנאים של עבודה במתקן חי, בא בן אדם, חשמלאי מוסמך, בא לדירה שלך אסור לו לבדוק את החשמל.

איגור סטפנסקי: הוא צריך להביא עוד מישהו ולקבל את החתימה והאישור.

יצחק גלנטי: כשאני מדבר על מדידה אני לא מדבר על 120 וואלט.

יצחק גלנטי: אתם מתייחסים פה למתקן של 74 אלף וואלט.

יצחק גלנטי: אבל במתקן של 74 אלף וואלט ניתן לבצע מדידה מרחוק על ידי מוט.

יצחק גלנטי: אני שואל אם ההגדרה הזאת עונה על הצורך הזה.

איגור סטפנסקי: אני חושב שכן.

נועה בן שבת: הערה אחת.

נועה בן שבת: הבדיקה שמדובר בה במסגרת הגדרת עבודה היא לא אותה בדיקה חשמלית שמדובר בה כאן, נכון?

איגור סטפנסקי: נכון מאוד.

איגור סטפנסקי: הבדיקה זו אחת מהעבודות של חשמל.

איגור סטפנסקי: אבל זו לא עבודה במתקן חי.

יצחק גלנטי: הבדיקה עצמה איננה נכנסת להגדרה של עבודה במתקן חי.

יצחק גלנטי: זאת הכוונה.

יצחק גלנטי: מבחינה משפטית זה עונה?

נועה בן שבת: פשוט להבהיר שכשמדובר התקנה ובדיקה במונח עבודה הכוונה לא לבדיקה חשמלית.

נועה בן שבת: זו בדיקה שאיננה בדיקה חשמלית.

איגור סטפנסקי: זו עבודת חשמל.

איגור סטפנסקי: הגדרה של עבודה היא עבודת חשמל.

איגור סטפנסקי: עבודת חשמל יכולה להיות או במתקן חי או לא במתקן חי.

שבתאי אלבוחר: עבודה בקרבת מתקן חי.

שבתאי אלבוחר: עבודה שבה חשמלאי חודר לתחום הקרבה למתקן חי עם חלקו שמגופו או מציוד שבידו מבלי לחדור לתחום העבודה במתקן חי.

שבתאי אלבוחר: ציוד.

שבתאי אלבוחר: אביזרים וכלים המשמשים לעבודה במתקן חי או בקרבת מתקן חי.

שבתאי אלבוחר: רדיוס DL.

שבתאי אלבוחר: ערך המגדיר את תחום העבודה במתקן חי.

שבתאי אלבוחר: רדיוס DV.

שבתאי אלבוחר: ערך המגדיר את המרחק בין חלק של מתקן חי חשוף עד התחלת תחום הקרבה למתקן חי כמסומן לפי איורים מס' 1 ו-2 והטבלה בתוספת הרישום.

נועה בן שבת: הנושא של מתקן חי חשוף כאן הוא מופיע אם הוא היה צריך להופיע בהגדרה של עבודה במתקן חי, זאת אומרת האם עבודה במתקן חי שהגדרנו היינו צריכים להגיד עבודה שבה חשמלאי בא במגע עם חלק חי חשוף או חלק העלול להפוך לחלק חי חשוף.

איגור סטפנסקי: אבל אנחנו אומרים שהעבודה שהחשמלאי בא במגע עם חלק חי או חלק העלול להפוך לחי, אנחנו אומרים בעצם שאנחנו מדברים על מתקן חי.

יצחק גלנטי: הכוונה היא שכאשר במהלך העבודה חשמלאי חושף את הקטע הזה.

יצחק גלנטי: לפני זה הוא לא היה חשוף ועכשיו הוא בא וחושף, מפריד את הבידוד, תוך כדי זה שבחוט עובר זרם.

איגור סטפנסקי: נכון.

נועה בן שבת: העניין הוא שמתקן חי לא כולל את הנושא של החשיפה.

נועה בן שבת: ובעבודה על מתקן חי לא הבהרנו שזה רק חשוף.

נועה בן שבת: השאלה אם צריך להתייחס לחשיפה גם בהגדרת העבודה במתקן חי?

יצחק גלנטי: ברגע שמתבצעת חשיפה דינו כדין מתקן חי.

יצחק גלנטי: לי הנקודה ברורה.

יצחק גלנטי: במהלך העבודה ניתן להתחיל את העבודה כאשר המתקן לא חי.

יצחק גלנטי: הוא הופך להיות חי באותו רגע שחושפים אותו.

איגור סטפנסקי: חוץ מזה, כשאת מתחילה לעבוד עם מישהו שרוצה לעבוד על כבל, יש כבל מאריך והכבל המאריך הזה הוא בשקע, אז זה מתקן חי אבל הוא לא חשוף עדיין.

איגור סטפנסקי: אם את פותחת את הבידוד וזה לא עכשיו בשקע אז את הופכת את המתקן החי, החלק הזה את הופכת לחשוף.

איגור סטפנסקי: אנחנו מדברים על רדיוסים.

איגור סטפנסקי: אנחנו מדברים על חשוף.

איגור סטפנסקי: מכיוון שהסכנה האמיתית זה מחשוף לא מהבידוד.

נועה בן שבת: החשש בעבודה במתקן חי שאני אגע בחלק החי וכשהוא חשוף, זה החשש.

איגור סטפנסקי: כן.

נועה בן שבת: כל ההוראות האלה לא חלות כשאני רק נגשת לכבל המבודד.

נתן ליברמן: זה לא בדיוק.

נתן ליברמן: כשחשמלאי בא למקום והוא רואה את המתקן הוא צריך לקחת את הכבל הזה בידיים הוא צריך לדעת שאין שם זליגה חס וחלילה.

נתן ליברמן: יש פה מתח גבוה.

נתן ליברמן: חס וחלילה.

יצחק גלנטי: הוא בא מתוך כוונה לחשוף את המתקן.

איגור סטפסנקי: כן.

איגור סטפסנקי: לקיים את כל התנאים הוא בא למתקן חי לכל דבר.

נועה בן שבת: אני מבינה שהמתקן החי יכול להיות חי גם כשהוא מבודד.

נועה בן שבת: כשאני ניגשת אליו והוא עם כל הבידודים אז לכאורה אין בעיה שאגש ואגע בו ולא צריך את כל החשמלאים.

יצחק גלנטי: אין בעיה.

יצחק גלנטי: אבל החשמלאי בא מתוך כוונה לבצע עליו כל עבודה מתוך כוונה לשנות שם משהו במתקן או יכול להיות שכבר לפני תיל קרוע או בלוי ויש לי מראש ידיעה שהוא עלול להיות בלוי אזי אני צריך להתייחס אליו מלכתחילה כאל מתקן חי.

יצחק גלנטי: או שבכוונתי לפרוץ את הבידוד על מנת להמשיך לבצע עבודה שם.

איגור סטפנסקי: יש לנו מוח חשמל.

איגור סטפנסקי: זה מתקן חי.

איגור סטפנסקי: את עוברת לידו את לא הולכת לעשות את העבודה.

איגור סטפנסקי: אבל כשבא בן אדם שרוצה לעבוד הוא פותח.

איגור סטפנסקי: כשהוא פותח אז הוא עושה חלק ממתקן חי חשוף.

איגור סטפנסקי: על זה הוא צריך לעבוד.

נתן ליברמן: חשוף התקנה מדברת על מתח גבוה.

נתן ליברמן: זה מתחים שלא מספיק בידוד.

נתן ליברמן: צריך לשמור מרחק למרות שהוא לא חשוף אבל אסור להתקרב למרחק.

יצחק גלנטי: מלכתחילה מאחר ובכוונתו לחשוף אזי הוא צריך לשמור על הרדיוסים המתאימים.

אלכס טורצקי: אני רוצה לחזור על מתקן חי למעט מדידה ובדיקה.

אלכס טורצקי: אנחנו פה כותבים מדידה ובדיקה אז להסתמך בפרק ד של התקנות כי יש פה הגבלות למדידה ובדיקה בדברים ומסוכנים.

איגור סטפנסקי: בפרק ד יש את התקנה 1 14.

שבתאי אלבוחר: תחום העבודה במתקן חי.

שבתאי אלבוחר: תחום המקיף חלקים חיים ברדיוס DL מסביב לחלק חי כמסומן לפי איורים 1 ו-2 והטבלה שבתוספת הראשונה לפי המתח הנקוב.

שבתאי אלבוחר: תחום הקרבה למתקן חי.

שבתאי אלבוחר: תחום בין רדיוס טבעי כמסומן לפי איורים 1 ו-2 והטבלה שבתוספת הראשונה.

יצחק גלנטי: עברתי קודם במקרה, ראיתי את ה-DL ו-DV שם צריך להיות רשום תחום הקרבה למתקן חי צריך להיות נדמה לי DV מינוס DL וזה לא רשום פה.

איגור סטפנסקי: רדיוס DL נגמר בנקודה.

איגור סטפנסקי: ורדיוס DV נגמר בנקודה יותר רחוקה.

איגור סטפנסקי: אז בין זה לזה.

איגור סטפנסקי: אפשר להגיד תחום שהערך שלו זה DV מינוס DL.

שבתאי אלבוחר: אני לא מרגיש נוח.

שבתאי אלבוחר: אני חשבתי שמה שכתבנו מובן ואני יכול לקרוא מה שכתבנו ולהסתכל על האיור ולהבין את המיקום.

שבתאי אלבוחר: עכשיו אני פחות חש את זה.

שבתאי אלבוחר: אני חושב שהוספנו מילים שקצת מסבכים.

יצחק גלנטי: מי שמסתכל על הציור זו לא בעיה.

יצחק גלנטי: ברור לי איפה אתה נמצא.

יצחק גלנטי: אבל ברגע שאתה מתרגם את זה למילים אתה חייב להגיד איפה מותר לי.

יצחק גלנטי: אם אני נמצא מעבר לרדיוס DL אין לי בעיה.

יצחק גלנטי: ועד לקצה של DV.

שבתאי אלבוחר: אז תחום שמעבר לרדיוס DL ועד קצה DV.

שבתאי אלבוחר: בסדר.

שבתאי אלבוחר: קשת חשמלית.

שבתאי אלבוחר: זרם חשמלי העובר דרך אוויר או גזים בטמפרטורה גבוהה כתוצאה מירידת ערך הבידוד של האוויר או הגז.

שבתאי אלבוחר: תקן.

שבתאי אלבוחר: תקן 14 בתוספת השנייה שכולם הופקדו לעיון הציבור בספרי מכון התקנים, רחוב חיים לבנון 42 תל אביב, או תקן אחר שאישר מנהל ענייני חשמל כמשמעותו בסעיף 3 לחוק.

יצחק גלנטי: סליחה.

יצחק גלנטי: אני רוצה לחזור חזרה להגדרה של קשת חשמלית.

יצחק גלנטי: אני לא הייתי שלם עם ההגדרה הזאת.

יצחק גלנטי: קשת חשמלית, זרם חשמלי העובד דרך אוויר או גזים בטמפרטורה גבוהה כתוצאה מירידת ערך הבידוד של האוויר או הגז.

יצחק גלנטי: רבותיי, אם יש לנו מוליך כלשהו שהבידוד שלו נשרף אין מגע עם אוויר, אבל הבידוד כתוצאה מאמפרג' גבוה שעבר דרך החוט התחמם, התקשה, אין לו קשר עם האוויר והנה פרצה קשת חשמלית.

איגור סטפנסקי: יישרף הבידוד.

יצחק גלנטי: איך הניצוץ פורץ?

איגור סטפנסקי: הקשת עצמה זה באוויר תמיד.

איגור סטפנסקי: המגע יכול להיות קצר.

יצחק גלנטי: פריצה של קצר.

יצחק גלנטי: ניצוץ פורץ כתוצאה מבידוד לקוי או שרוף.

יצחק גלנטי: דרך הבידוד.

איגור סטפנסקי: דרך הבידוד באוויר.

איגור סטפנסקי: אבל באוויר.

איגור סטפנסקי: אין ניצוץ.

יצחק גלנטי: אתה בא ואומר אם אין מגע ישיר אין ניצוץ.

יצחק גלנטי: אני לוקח שני חוטים פאזה ואדמה ושניהם כתוצאה מהקרבה שלהם, שניהם בבידוד שלהם כתוצאה מחימום של המערכת הבידוד שלהם ירד לאפס.

יצחק גלנטי: אז יהיה קצר ללא קשת.

יצחק גלנטי: זו ההגדרה.

איגור סטפנסקי: כשבא בן אדם והתקרב ל-161 קילו וואלט.

יצחק גלנטי: האם ייתכן קצר ללא ניצוץ?

איגור סטפנסקי: העניין שברגע שהבידוד כבר חלש כבר פורצת אש.

יצחק גלנטי: האם הפריצה הזאת לא מייצרת ניצוץ?

איגור סטפנסקי: אם יש מגע בין שני חוטים זה קצר.

איגור סטפנסקי: אם אין מגע ויש את האוויר בין שני חוטים זה הקשת.

איגור סטפנסקי: קצר דרך קשת.

יצחק גלנטי: תקן.

יצחק גלנטי: היו פה איזה הערות בקשר לתקן?

איגור סטפנסקי: תקן היתה הערה הנכונה בספרייה של מכון התקנים הישראלים, רק צריך לבדוק את השם המלא של מכון התקנים.

איגור סטפנסקי: לא צריך את הכתובת.

שבתאי אלבוחר: לציין את המקום זה כן נהוג בתקנון.

נועה בן שבת: אם יש משהו שצריך להפנות את הציבור באופן ספציפי.

נועה בן שבת: אנחנו צריכים להגיד ספריית מכון התקנים לפי הכתובת הרשמית.

איגור סטפנסקי: פעם קיבלנו את הייעוץ ממשרד המשפטים, אם אנחנו אומרים שיש תקן אז אנחנו צריכים להגיד לפחות באיזה מקום בן אדם יכול לבוא ולקחת תקן ולראות אותו.

יצחק גלנטי: לדעתי אנחנו חיים בעידן האינטרנט וניתן להיכנס למחשב ולקבל בדיוק את הכתובת.

נועה בן שבת: אי אפשר לראות את התקן באינטרנט.

נועה בן שבת: צריך ללכת ממש לספריה.

שבתאי אלבוחר: אני רוצה להסביר משהו.

שבתאי אלבוחר: יש לי פה נוסח שגם מאושר אחרי שאנחנו עובדים על זה משפטית אצלנו שולחים את זה למשרד המשפטים, ויש צוות של משפטנים שבודקים את הנוסח.

שבתאי אלבוחר: זה הנוסח שמקובל גם מבחינתם.

שבתאי אלבוחר: אז בסופו של דבר זה צריך להתפרסם ברשומות ואני לא חושב שצריך לגעת בזה.

שבתאי אלבוחר: הרי זה כן נמצא.

שבתאי אלבוחר: יש לנו מכון תקנים.

שבתאי אלבוחר: הוא כן נמצא ברחוב חיים לבנון 46.

יצחק גלנטי: בואו נמשיך הלאה.

שבתאי אלבוחר: פרק ב' עבודה במתקן חי.

נועה בן שבת: על התקן שאישר מנהל ענייני חשמל איך הוא מפרסם את התקן שהוא מאשר?

איגור סטפנסקי: אף פעם לא היה דבר כזה.

נועה בן שבת: עד היום לא אישרתם?

איגור סטפנסקי: פעם ניסיתי אבל זה לא בדיוק.

איגור סטפנסקי: זה נתנו פעם.

יצחק גלנטי: מי זה המנהל לענייני חשמל?

איגור סטפנסקי: אני.

איגור סטפנסקי: אני אגיד לך מאיפה זה בא.

איגור סטפנסקי: יש תקנים זרים ובתקנים הזרים משנים איזשהו תקן אירופאי ואצלנו עדיין תופס התקן הישראלי.

איגור סטפנסקי: אם יש תקן זר שהוא לא מקובל אצלנו בארץ ועדיין מכון התקנים לא המליץ על התקן הזה ולא הפך אותו לתקן ישראלי אז שתהיה אפשרות לאמץ דרך אחרת.

נועה בן שבת: אתה לא מפרסם את זה ברשומות כדי לתת לזה תוקף?

איגור סטפנסקי: לא.

איגור סטפנסקי: ברשומות מפרסמים את התקן הישראלי או תקנות.

שבתאי אלבוחר: מכיוון שמדובר בחוק פלילי אם אנחנו משנים את התקן שיש לזה השלכות בהחלט על האחריות הפלילית, מישהו שמשתמש בתקן לא נכון אז הוא אחראי ואפשר להגיש נגדו כתב אישום.

שבתאי אלבוחר: חוק החשמל הוא מאוד קצר ותמציתי והוא לא בהכרח חוק שבאמת מתאים לעידן שלנו.

שבתאי אלבוחר: זה חוק מ-1954.

שבתאי אלבוחר: והסמכות להתקין תקן לא ניתנת בחוק עצמו.

שבתאי אלבוחר: אנחנו הכנסנו את זה להרבה תקנות כדי לאפשר גמישות משום שהתקנים האלה משתנים כל הזמן ואם אנחנו מקבעים את הכול ולא נותנים את הגמישות להחליף תקנים אז באמת הכול מתיישן הרבה יותר מהר ואנחנו נמצא את עצמנו כל הזמן בוועדה הזו.

נועה בן שבת: השאלה אם אנחנו יכולים להגיד או תקן אחר שאישר המנהל לענייני חשמל כשמשמעותו בסעיף 3 לחוק ופרסם ברשומות הודעה על אישורו.

שבתאי אלבוחר: פרק ב'.

שבתאי אלבוחר: עבודה שבהם מותרת עבודה במתקן חי.

שבתאי אלבוחר: 2.

שבתאי אלבוחר: לא תבוצע עבודה במתקן חי במתח נמוך או במתח גבוה אלא אם כן הפסקת האספקה החשמלית למתקן עלולה לגרום לאחד מאלה.

שבתאי אלבוחר: 1.

שבתאי אלבוחר: סכנה לחיי אדם ולבריאותו.

שבתאי אלבוחר: 2.

שבתאי אלבוחר: שיבוש בתהליכי יצור המחייבים אספקת חשמל רציפה.

שבתאי אלבוחר: 3.

שבתאי אלבוחר: שיבוש בקיום שירותים לציבור 4.

שבתאי אלבוחר: שיבוש באספקת חשמל כללית לציבור במערכת חשמל של בעל רישיון ספק שהוא חיוני ומשמעותו בחוק ממשק החשמל התשנ"ט 1996.

יצחק גלנטי: זאת אומרת בכל מקרה אחר החשמל ינותק.

שבתאי אלבוחר: תנאים שבהם אסורה עבודה במתקן חי.

שבתאי אלבוחר: 3.

שבתאי אלבוחר: על אף האמור בתקנה 2 לא תבוצע עבודה במתקן חי 1.

שבתאי אלבוחר: שהוא מתקן חי חיצוני בזמן מזג אוויר סוער כגון גשם שוטף, סופת ברקים או רוחות חזקות.

שבתאי אלבוחר: 2.

שבתאי אלבוחר: שהוא מתקן חי פנימי בזמן סופת ברקים.

שבתאי אלבוחר: 3.

שבתאי אלבוחר: כשמצויים בו גזים דליקים או נפיצים.

אלכס טורצקי: גזים או חומרים דליקים או נפיצים אחרים.

שבתאי אלבוחר: צוות לביצוע עבודה במתקן חי.

שבתאי אלבוחר: א.

שבתאי אלבוחר: עבודה במתקן חי תיעשה בידי צוות חשמלאים בעלי רישיון חשמלאי המתאים למתקן האמור שאחד מהם יהיה אחראי לביצוע העבודה להלן אחראי.

שבתאי אלבוחר: הצוות יהיה מורכב 1, במתקן חי במתח נמוך משני חשמלאים לפחות.

איגור סטפנסקי: בתקנות ראשונות יש את ההגדרות של חשמלאים.

איגור סטפנסקי: ובמתקן חי רק שני חשמלאים.

איגור סטפנסקי: יכול להיות אחד חשמלאי ראשי, השני יכול להיות חשמלאי עם רישיון חשמלאי מוסמך למשל.

נועה בן שבת: צריכים שהשניים יהיו מתאימים למתקן לפי הרישא.

איגור סטפנסקי: מדובר על צוות.

איגור סטפנסקי: אחר כך אנחנו נראה בתקנה 5 אחראי העבודה.

יצחק גלנטי: אני מבקש בכל זאת שאנחנו נציין האם שניהם חייבים להיות בעלי רישיון למתקן הזה או מספיק שאחד האחראי הוא בעל הרישיון למתקן הזה והשני יכול להיות בעל רישיון נמוך יותר.

נועה בן שבת: אם יורשה לי, התקנות הקיימות אומרות לא יבצע אדם עבודה במתקן חי אלא אם הוא בעל רישיון לעסוק במקצוע עבודת חשמל, עיסוק חשמלאי מסויג או חשמלאי מוסמך לפחות, צריך להיות מוכשר על ידי חשמלאי מהנדס והוא אומר ככה שהעבודה במתקן חי תבוצע על ידי קבוצה של לא פחות משני חשמלאים בעלי רישיונות כאמור בתקנת משנה א שאחד מהם ממונה כמשגיח על ביצוע העבודה.

איגור סטפנסקי: העבודה במתקן חי לא עושים כל יום.

איגור סטפנסקי: זו עבודה מיוחדת וזו עבודה מסוכנת.

איגור סטפנסקי: בתקנה 2 כתוב שלא תבוצע עבודה במתקן חי אלא אם כן יש הפסקת אספקת חשמל.

איגור סטפנסקי: בכל מקרה אחר אסור לעבוד במתקן חי.

איגור סטפנסקי: אם מישהו אליך הביתה ורוצה לעשות איזושהי עבודה אסור לו לעבוד במתקן חי.

יצחק גלנטי: צריכה להיות סיבה מספקת על פי ההתניה של ארבעת הסעיפים על מנת שהוא יהיה מותר לו לעבוד על המתקן כאשר עובר בו זרם.

איגור סטפנסקי: אם חשמלאי בא אליך הביתה והוא מתחיל להרכיב את השקע השבור והוא לא מפסיק, אסור לו.

איגור סטפנסקי: אז בגלל זה הוא יכול לעבוד לבד.

איגור סטפנסקי: אבל הוא צריך לנתק את הזרם לשקע הזה.

איגור סטפנסקי: אל תעבוד במתקן חי.

יצחק גלנטי: אני רוצה לתת דוגמה עממית.

יצחק גלנטי: קורה לך לא פעם שנשרף לך בית המנורה ושמת שם מנורה של 100 ואט במקום מנורה של 60 ואט.

יצחק גלנטי: ועכשיו התפוצצה המנורה ואתה צריך להוציא משם את מה שנשאר שם.

יצחק גלנטי: דבר ראשון שאתה צריך לעשות זה קודם כל לנתק את הזרם.

יצחק גלנטי: אתה לא יכול לעבוד כאשר יש זרם.

יצחק גלנטי: כי המנורה התפוצצה ברגע שחיברת את הזרם.

יצחק גלנטי: בית המנורה נמצא תחת זרם.

יצחק גלנטי: על מנת להחליף אותו או לתקן אותו קודם כל נתק את הזרם.

יצחק גלנטי: תהפוך מתקן חי למתקן מת.

איגור סטפנסקי: לגבי רישיונות.

איגור סטפנסקי: אם לתת הקלה לעסקים שקשה להם להחזיק שני חשמלאים אז אפשר לעשות הקלה שאחד מהם יהיה חשמלאי מתאים למתקן האמור והשני לדרגה פחותה.

איגור סטפנסקי: אבל אחראי בוודאי חשמלאי ראשי.

נועה בן שבת: אז אולי נכתוב את זה.

שבתאי אלבוחר: 2.

שבתאי אלבוחר: מתקן חי במתח גבוה עם 3 חשמלאים לפחות.

יצחק גלנטי: אותו דבר.

יצחק גלנטי: לפחות אחד מהם אחראי.

יצחק גלנטי: מבחינה משפטית הוא לוקח על עצמו את מלוא האחריות.

דוד אזולאי: יש לפעמים שבן אדם מגיע והוא מתקין אבל אין לו את הכישורים.

יצחק גלנטי: אז הוא עבריין.

יצחק גלנטי: כאשר קבלן שולח אדם שאיננו מוסמך אז הוא עבריין.

דוד אזולאי: אדוני היושב ראש אנחנו חיים במציאות.

דוד אזולאי: זה קורה.

דוד אזולאי: לכן שאלתי מי האחראי במקרה כזה?

איגור סטפנסקי: מי ששלח אותו הוא יעמוד בבית משפט.

איגור סטפנסקי: אסור לו.

שבתאי אלבוחר: סעיף ב.

שבתאי אלבוחר: עבודה במתקן חי תבוצע לפי הוראות בכתב של חשמלאי בעל רישיון תקף שהוא אחד מאלה.

שבתאי אלבוחר: 1.

שבתאי אלבוחר: מתח נמוך רישיון חשמלאי הנדסאי או חשמלאי מהנדס.

שבתאי אלבוחר: 2.

שבתאי אלבוחר: מתח גבוה.

שבתאי אלבוחר: רישיון חשמלאי מהנדס בלבד.

שבתאי אלבוחר: סעיף ג'.

שבתאי אלבוחר: חל שינוי בציוד במבנה של המתקן או בשיטת העבודה לאחר מתן ההוראות כאמור בתקנת משנה ב, ינתנו הוראות חדשות לביצוע העבודה באותו מתקן.

שבתאי אלבוחר: אחראי על העבודה.

שבתאי אלבוחר: 5א.

שבתאי אלבוחר: לפני כל עבודה במתקן חי יפרט האחראי בכתב את אלה.

שבתאי אלבוחר: 1.

שבתאי אלבוחר: מטרת העבודה ומהותה.

שבתאי אלבוחר: 2.

שבתאי אלבוחר: חלוקת העבודה בין חברי הצוות.

שבתאי אלבוחר: 3.

שבתאי אלבוחר: הסיכונים האפשריים במהלך ביצוע העבודה ואמצעי בטיחות הנדרשים.

שבתאי אלבוחר: 4.

שבתאי אלבוחר: גבולות מקום העבודה.

שבתאי אלבוחר: ב.

שבתאי אלבוחר: האחראי יוודא שכל חברי הצוות הבינו את כל הוראותיו.

שבתאי אלבוחר: ג.

שבתאי אלבוחר: האחראי יוודא שעמדת העבודה של כל אחד מחברי הצוות תהיה יציבה ותאפשר לו פעולה חופשית בשתי ידיו.

אלכס טורצקי: עכשיו אפשר להוסיף בהתחלה מי זה האחראי, לפני כל עבודה במתקן חי יפרט האחראי ופה אפשר להגיד מי זה האחראי מכיוון שאנחנו אמרנו שאחראי זה אחד עם הרישיון המתאים.

יצחק גלנטי: אמרנו כבר את זה.

נועה בן שבת: דבר אחד שרצוי להדגיש, האחראי יוודא שכל חברי הצוות יבינו את כל הוראותיו, הכוונה לא דווקא להוראות בתקנה הזאת אלא לכל ההוראות שהוא נתן במסגרת התקנות האלה לאותה עבודה ספציפית.

יצחק גלנטי: אני מציע ככה.

יצחק גלנטי: האחראי יוודא שכל חברי הצוות הבינו את כל ההוראות הנוגעות לביצוע העבודה.

יצחק גלנטי: בואו נוסיף את המילה בטיחותית למילה יציבה.

שבתאי אלבוחר: 6.

שבתאי אלבוחר: אמצעי בטיחות.

שבתאי אלבוחר: לא תבוצע עבודה במתקן חי אלא אם כן ננקטו אמצעי הבטיחות הנדרשים לפי תנאי המקום.

שבתאי אלבוחר: כדי למנוע הלם חשמלי ופגיעה קשת חשמלית מפורט להלן.

שבתאי אלבוחר: 1.

שבתאי אלבוחר: בידוד חלקי המתקן באופן המונע אפשרות של מגע בחלק חי למעט החלק שנמצא בטיפול.

שבתאי אלבוחר: 2.

שבתאי אלבוחר: בידוד הסביבה שבה מתבצעת העבודה באופן שמונע סכנה להלם חשמלי ופגיעה קשת חשמלית.

שבתאי אלבוחר: 3.

שבתאי אלבוחר: תיחום סביבת העבודה על ידי סרטי אזהרה, שלטי אזהרה או אמצעים אחרים המצביעים על הסכנה בהתקרבות למקום העבודה.

יצחק גלנטי: האם התפקיד של סרטי האזהרה מיועדים לצוות העובד או מיועדים לעובר אורח?

אלכס טורצקי: לציבור הרחב.

איגור סטפנסקי: זה כללי ביצוע עבודות חשמל לאנשי מקצוע.

איגור סטפנסקי: בן אדם עובד הוא צריך לדעת איפה התחום של הקרבה לסכנה.

יצחק גלנטי: אני לא חושב שצריך לאפשר בסיטואציה הזאת מצב שבו אדם שלא שייך לצוות מתקרב לשם.

יצחק גלנטי: יש שם מנהל עבודה, הוא אחראי.

יצחק גלנטי: הוא צריך לדאוג להרחיק כל גורם חיצוני שמתקרב לשם.

איגור סטפנסקי: לדעתי זה מאוד מובן שצריך להיות סרטי אזהרה, שלטי אזהרה המצביעים על סכנה בהתקרבות למקום העבודה.

איגור סטפנסקי: מה זה משנה למי?

יצחק גלנטי: הוועדה מתפקידה לא רק לאשר תקנות אלא בין היתר גם להגן על הציבור.

איגור סטפנסקי: אומרים לאחראי, אתה אחראי שאף בן אדם שלא שייך לעבודה לא ייכנס לתחום העבודה.

יצחק גלנטי: איך אתה תגן מבחינה משפטית על אותו אחראי שילד התפרץ לו פנימה?

יצחק גלנטי: אני רוצה לתת לו הגנה.

יצחק גלנטי: אבל איך אני נותן לו הגנה.

יצחק גלנטי: אני נותן לו הגנה על ידי קביעת האחריות.

איגור סטפנסקי: אנחנו לא יכולים למנוע מילד שהכדור שלו התגלגל מלהתקרב למקום העבודה.

איגור סטפנסקי: אנחנו לא יכולים למנוע מילד לטפס על עמוד חשמל.

איגור סטפנסקי: אפילו עם קוצים אי אפשר למנוע.

איגור סטפנסקי: אם ילד רוצה הוא יטפס.

איגור סטפנסקי: יש לי רעיון, להגיד, אמצעים המתאימים למקום העבודה.

איגור סטפנסקי: אם יש סכנה של ילדים אז בן אדם צריך להתאים את האמצעים שלו למקום הזה.

שבתאי אלבוחר: אני חשבתי תיחום סביבת העבודה לאזהרת הציבור על ידי סרטי אזהרה וכו' ואמצעים אחרים ומכשולים במידת הצורך.

יצחק גלנטי: אני מציע בואו נעזוב את זה בשלב זה.

יצחק גלנטי: נתקדם הלאה.

יצחק גלנטי: אני לא רוצה להתעכב עד אינסוף בנקודה זו.

יצחק גלנטי: ונראה אחר כך איך אנחנו חוזרים לזה.

שכיב מוראד שנאן: אפשר להציע משהו קטן.

שכיב מוראד שנאן: שיהיה הפרדה בין סביבת העבודה בתוך אזור בנוי לבין סביבת עבודה שלא מחייבת.

שכיב מוראד שנאן: כשיש סביבת עבודה בתוך אזור בנוי לחייב שיהיה אדם נוסף שימנע התקרבות של אנשים.

איגור סטפנסקי: אנחנו לא מדברים על חברת החשמל שהם רוצים למכור חשמל.

איגור סטפנסקי: הוא בא לעבוד בבית ספר על לוח חשמל אז אין פה שטח בנוי.

איגור סטפנסקי: אנחנו מדברים על עבודה במתקן חי ולא חשוב באיזה מקום.

נועה בן שבת: יש הצעה.

נועה בן שבת: תיחום סביבת העבודה לשם אזהרת הציבור או הרחקתו על ידי סרטי אזהרה, שלטי אזהרה או אמצעים אחרים המתאימים למקום העבודה.

יצחק גלנטי: יפה.

יצחק גלנטי: סגרנו את הסעיף.

יצחק גלנטי: נתקדם.

שבתאי אלבוחר: יש לנו את הנוסח, תיחום סביבת עבודה לשם אזהרת הציבור והרחקתו על ידי סרטי אזהרה, שלטי אזהרה, או אמצעים אחרים המתאימים למקום העבודה ונסיבותיה.

שבתאי אלבוחר: סעיף 4.

שבתאי אלבוחר: ביצוע העבודה באור יום או בצורה מלאכותית בעוצמה המאפשרת ראיה ברורה ונוחה של חלקי המתקן לרבות זיהוי צבעים.

שבתאי אלבוחר: סעיף 5.

שבתאי אלבוחר: שימוש בציוד המתאים לאותה עבודה.

שבתאי אלבוחר: סעיף 6.

שבתאי אלבוחר: שימוש בציוד מגן אישי תקני שבתוספת השנייה כגון כפפות מבודדות, שרוולים מבודדים, נעלי מגן, קסדה מחומר מבודד, משקפי מגן.

שבתאי אלבוחר: סעיף 7.

שבתאי אלבוחר: שימוש בבגדים העשויים מכותנה בלבד או חומר דומה כדי להקטין נזק אפשרי לעובד במקרה של הופעת קשת חשמלית.

שבתאי אלבוחר: סעיף 7, ציוד.

שבתאי אלבוחר: א.

שבתאי אלבוחר: ציוד המשמש לעבודה במתקן חי יתאים להוראות תקן לפי הרשימה שבתוספת השנייה.

שבתאי אלבוחר: ב.

שבתאי אלבוחר: בידוד המגן מפגיעת הלם חשמלי או קשת חשמלית יהיה במצב תקין לפני תחילת העבודה ובזמן העבודה.

שבתאי אלבוחר: ג.

שבתאי אלבוחר: נתגלה ליקוי בציוד או בבידוד בתקנת משנה א או ב אין להשתמש בו בעבודה במתקן חי אלא אם כן תוקן.

שבתאי אלבוחר: ד.

שבתאי אלבוחר: הוראות טכניות המבוססות על נתוני יצרן שיינתנו על ידי חשמלאי, מהנדס, או חשמלאי הנדסאי, לאחראי לאחזקת מתקני החשמל יוגדרו המאפיינים וייעוד אופן השימוש, צורת אחסון והתחזוקה, השינוע, הביקורת, והבדיקות התקופתיות של הכלים והציוד המשמשים לעבודה במתקן החי.

שבתאי אלבוחר: ה.

שבתאי אלבוחר: ציוד יאוחסן במקום מוצל, מאוורר, נקי, ויבש ולא ייחשף לקרינה של שמש, לחום ומאמצים מיכניים העלולים לפגום בו.

שבתאי אלבוחר: סעיף 8.

שבתאי אלבוחר: בדיקת ציוד.

שבתאי אלבוחר: א.

שבתאי אלבוחר: ציוד לעבודה במתקן חי ייבדק בדיקת קבלה.

איגור סטפנסקי: בכל מקום מסודר יש ציוד לעבודה במתקן חי.

איגור סטפנסקי: יש מברגים, יש פלייר, כל הציוד שנדרש לעבודה במתקן חי.

איגור סטפנסקי: אז אנחנו אומרים שהציוד הזה הוא צריך להיות מאוחסן במחסן מוצל, שלא יהיה מתחת לשמש ואחר כך החשמלאי בא לקחת אותו והולך לעבוד.

יצחק גלנטי: חבר הכנסת אזולאי.

יצחק גלנטי: פה מדובר בציוד לעבודה לא בשטח.

יצחק גלנטי: אוקיי.

שבתאי אלבוחר: סעיף 8.

שבתאי אלבוחר: בדיקת ציוד.

שבתאי אלבוחר: א.

שבתאי אלבוחר: ציוד לעבודה במתקן חי ייבדק בדיקת קבלה.

שבתאי אלבוחר: ב.

שבתאי אלבוחר: ציוד כמפורט להלן ייבדק עם הקבלה תקופה חשמלית תקופתית במעבדה.

שבתאי אלבוחר: 1.

שבתאי אלבוחר: ציוד למתח נמוך, כפפות גומי, קלאס 0 קלאס 00.

שבתאי אלבוחר: אחת לשנה לפחות.

שבתאי אלבוחר: 2.

שבתאי אלבוחר: ציוד למתח גבוה.

שבתאי אלבוחר: א.

שבתאי אלבוחר: כפפות גומי קלאס 1.2.3.4 אחת לשישה חודשים לפחות.

שבתאי אלבוחר: ב.

שבתאי אלבוחר: במת הרמה מבודדת, שרוול גומי, כיסוי מבודד, יריעת גומי, אחת לשנה לפחות.

שבתאי אלבוחר: ג.

שבתאי אלבוחר: מוט עבודה במתח גבוה אחת לשנתיים לפחות.

אלכס טורצקי: פה אני רוצה להוסיף.

אלכס טורצקי: פה יש הבדל בין גבוה לנמוך.

אלכס טורצקי: מוט עבודה גם במתח נמוך וגם במתח גבוה.

נתן ליברמן: מתח נמוך אין צורך.

יצחק גלנטי: סליחה.

יצחק גלנטי: קורה חס וחלילה ומישהו מתחשמל.

יצחק גלנטי: אני לא אעזוב את הכול וארוץ לחפש לי עכשיו את המוט שיתאים כדי להציל את הבן אדם.

יצחק גלנטי: כי עד שאני אגיע למוט הוא כבר מת מזמן.

יצחק גלנטי: ולכן אני חייב למצוא כל אמצעי אחר שבו אני אנתק את החשמל.

יצחק גלנטי: מצדי הלוח הראשי.

יצחק גלנטי: אני לא יודע.

יצחק גלנטי: ואם אני לא מתמצא בחשמל בכלל אז מוטב לא לגעת.

יצחק גלנטי: כי אחרת גם אני אתחשמל.

יצחק גלנטי: אז אם אתה מדבר על ציוד הצלה אני לא חושב שזה פה מדובר יציאה לעבודה עם ציוד הצלה.

אלכס טורצקי: יש פה שני דברים.

אלכס טורצקי: יש מוט לבדיקה לצורך התערבות המרחק ולמדוד מתח, ויש מוט מבודד להצלת בני אדם.

אלכס טורצקי: שני סוגי מוטות שונים.

איגור סטפנסקי: יש מוט מבודד לעבודה ולא להצלה.

שבתאי אלבוחר: אני רוצה להעיר הערה שתוך כדי השיחה הזאת למעלה בסעיף 7 דיברנו על בגדים עשויים כותנה או חומר דומה.

שבתאי אלבוחר: חומר דומה יכול להיות כל דבר ואני חושב שצריך לסייג פה.

שבתאי אלבוחר: אנחנו לא רוצים פוליאסטר או איזה חומר דליק.

שבתאי אלבוחר: חומר דומה זה יכול להיות בעייתי.

שבתאי אלבוחר: ולכן או שנכתוב כותנה בלבד או שנגדיר יותר טוב איזה חומר דומה.

איגור סטפנסקי: דיברנו על זה.

איגור סטפנסקי: הכותנה או חומר דומה.

איגור סטפנסקי: פוליאסטר זה לא דומה לכותנה.

נועה בן שבת: למה משתמשים בכותנה?

נועה בן שבת: כי זה חומר לא דליק?

איגור סטפנסקי: לא דליק.

איגור סטפנסקי: פוליאסטר יכול להינמס ולהידבק לעור של הבן אדם.

יצחק גלנטי: אז אולי נגדיר את זה במפורש.

יצחק גלנטי: או חומר אחר שאינו נמס.

איגור סטפנסקי: לא.

איגור סטפנסקי: תכונות דומות לכותנה.

יצחק גלנטי: הוא חומר בעל תכונות דומות לכותנה.

שבתאי אלבוחר: אנחנו צריכים להתייחס לסוגיה ספציפית.

שבתאי אלבוחר: פה יש לנו עניין של דליקה.

שבתאי אלבוחר: דומות, כל חולצה, אתה לא יכול להבחין בין חולצה מכותנה לחולצה אחרת.

שבתאי אלבוחר: זה דומה מאוד.

איגור סטפנסקי: ואחר כך תמשיך, כדי להקטין נזק אפשרי לעובד במקרה של הופעת קשת חשמלית.

איגור סטפנסקי: אנחנו אומרים איזה חומר צריך להיות.

שבתאי אלבוחר: זו הסיבה שצריך להיות כותנה או חומר דומה לכותנה.

שבתאי אלבוחר: צריכים להגדיר את זה כדי שלא תהיה כל אפשרות כל בגד עבודה, אחד מאוד דומה לשני.

יצחק גלנטי: או חומר אחר בעל תכונות דומות לכותנה.

שבתאי אלבוחר: סעיף 8 ג.

שבתאי אלבוחר: ציוד לעבודה במתקן חי ייבדק באופן חזותי לפני כל שימוש בו לגבי שלמות, ניקיון ותקינות.

שבתאי אלבוחר: פרק ג.

שבתאי אלבוחר: עבודה בקרבת מתקן חי.

שבתאי אלבוחר: 9.

שבתאי אלבוחר: אמצעי בטיחות.

שבתאי אלבוחר: א.

שבתאי אלבוחר: לא תבוצע עבודה בקרבת מתקן חי עם מתח נמוך או במתח גבוה אלא אם כן ננקטו אמצעי בטיחות כמפורט בתקנה זו המבטיחים שלא תהיה חדירה לתחום העבודה במתקן חי.

שבתאי אלבוחר: ב.

שבתאי אלבוחר: לפני כל עבודה יעשה האחראי את הפעולות שלהלן.

שבתאי אלבוחר: 1.

שבתאי אלבוחר: יפרט בכתב לצוות העבודה את אלה ויוודא שהכול הובן.

שבתאי אלבוחר: א.

שבתאי אלבוחר: מטרת העבודה ומהותה.

שבתאי אלבוחר: ב.

שבתאי אלבוחר: תחום וגבולות מקום העבודה.

שבתאי אלבוחר: ג.

שבתאי אלבוחר: חלוקת העבודה בין חברי הצוות.

שבתאי אלבוחר: ד.

שבתאי אלבוחר: הסיכונים האפשריים במהלך ביצוע העבודה ואמצעי בטיחות.

שבתאי אלבוחר: 2.

שבתאי אלבוחר: יוודא שעמדת העבודה של כל אחד מחברי הצוות תהיה יציבה ובטיחותית ותאפשר לו פעולה חופשית בשתי ידיו.

שבתאי אלבוחר: ג.

שבתאי אלבוחר: סביבת העבודה תתחום בסרטי אזהרה, שלטי אזהרה, ד.

שבתאי אלבוחר: עבודה תבוצע באור יום או בתאורה מלאכותית בעוצמה המאפשרת ראיה ברורה ונוחה של חלקי המתקן לרבות זיהוי צבעים.

שבתאי אלבוחר: צוות העבודה.

שבתאי אלבוחר: 10.

שבתאי אלבוחר: לאחר שיושמו כל הוראות הבטיחות כמפורט בתקנה 9 יכול שיעבדו בקרבת מתקן חי גם עובדים שאינם בעלי רישיון חשמלי שמבצעים עבודה שאינה עבודת חשמל בתנאי שהאחראי הוא בעל רישיון חשמלי מתאים לגודל המתקן ונוכח ביצוע העבודה.

נועה בן שבת: לא אמרנו שום דבר לגבי הנוכחות של האחראי במקום העבודה במתקן חי.

איגור סטפנסקי: אנחנו מראש אומרים מי יכול לבצע את העבודות גם במתקן חי וגם בקרבת מתקן חי.

איגור סטפנסקי: שני אנשים צריכים להיות במקום ואחד מהם אחראי.

איגור סטפנסקי: או שלושה אנשים ואחד אחראי.

יצחק גלנטי: אם נאמר שהאחראי נוכח במשך כל זמן ביצוע העבודה.

יצחק גלנטי: מקובל עליכם?

איגור סטפנסקי: עלי זה מקובל.

איגור סטפנסקי: זו הכוונה.

שבתאי אלבוחר: 11.

שבתאי אלבוחר: כיסויים.

שבתאי אלבוחר: א.

שבתאי אלבוחר: בביצוע העבודה בקרבת מתקן חי יש להקים מחיצות, יריעות וכיסויים מתאימים אשר יוחזקו כך שלא יזוזו ממקומם באקראי.

שבתאי אלבוחר: ב.

שבתאי אלבוחר: מחיצות, יריעות וכיסויים מבודדים יתאימו למתח הנקוב של המתקן.

שבתאי אלבוחר: ג.

שבתאי אלבוחר: כאשר כרוכה התקנה או הסרה של מחיצות, יריעות, כיסויים בחדירה לתחום העבודה במתקן החי תבוצע התקנתם או הסרתם בשיטת העבודה במתקן חי ולאחר שחרור המתקן ממתח.

שבתאי אלבוחר: ד.

שבתאי אלבוחר: מחיצות, יריעות וכיסויים יהיו במצב תקין לפני תחילת העבודה.

שבתאי אלבוחר: בדיקת תקופתית של מחיצות, יריעות וכיסויים 12 א מחיצות יריעות וכיסויים ייבדקו לפני כל שימוש בהם באופן חזותי לגבי שלמותם, ניקונם ותקינותם.

שבתאי אלבוחר: ב.

שבתאי אלבוחר: מחיצות, יריעות וכיסויים המיועדים לעבודה בקרבת מתקן חי במתח גבוה ייבדקו בדיקה חשמלית במעבדה, מחיצות, יריעות וכיסויים כאמור המאוחסנים באופן קבוע בחדרי חשמל ייבדקו אחת לארבע שנים לפחות.

שבתאי אלבוחר: 13.

שבתאי אלבוחר: עבודה ללא מחיצות וכיסויים.

שבתאי אלבוחר: על אף האמור בתקנה 11 העדר אפשרות להתקין מחיצות וכיסויים כנדרש מותרת עבודה בפיקוחו המתמיד של האחראי כך שבשום שלב של העבודה לא יחדור כל חלק של העובד או כלי העבודה שבידו לתחום העבודה במתקן החי.

יצחק גלנטי: בקיצור האחראי חייב להיות עם עיניים פקוחות כל הזמן על כל עובד שנמצא בתחום הזה בגלל העדר מחיצות ומתקנים.

נועה בן שבת: כשאנחנו מדברים על עבודה בקרבת מתקן חי אז האחראי חייב להיות נוכח רק אם אין אפשרות להתקין מחיצות?

יצחק גלנטי: לא.

יצחק גלנטי: לא.

יצחק גלנטי: הוא בכל מקרה חייב להיות שם.

יצחק גלנטי: אלא מה שבמקרה שאין אפשרות להתקין מחיצות הזהירות שלו צריכה להיות מעל ומעבר.

יצחק גלנטי: הוא חייב לפקח על כל תנועה שמבצע עובד על מנת שהוא לא יכנס באמצעות הכלי או באמצעות הגוף שלו לתחום האסור.

נועה בן שבת: אם אפשר רגע לחזור לתקנה 10.

נועה בן שבת: פרק ג'.

נועה בן שבת: צריך להיות האחראי צריך להיות בעל רישיון עבודה מתאים, הוא צריך להיות נוכח במקום העבודה במשך כל זמן ביצוע העבודה.

נועה בן שבת: אני רוצה לפצל.

שבתאי אלבוחר: אני מציע שאנחנו נסכם.

שבתאי אלבוחר: פרק ד, מדידה ובדיקה חשמלית.

שבתאי אלבוחר: 14 א.

שבתאי אלבוחר: מדידה ובדיקה חשמלית במתקן חי ייעשו 1.

שבתאי אלבוחר: על ידי חשמלאי בעל רישיון מתאים למתקן.

שבתאי אלבוחר: 2.

שבתאי אלבוחר: באמצעות מכשירי מדידה ובדיקה תקניים ומתאימים שתקינותם נבדקה קודם השימוש במידת הצורך גם אחריו.

שבתאי אלבוחר: ב.

שבתאי אלבוחר: קיים סיכון של מגע מקרי בחלקים חיים, ינקוט חשמלאי באמצעים מתאימים שימנעו הלם חשמלי או היווצרות קצר או כשל חשמלי על ידי שימוש במחיצות או כיסויים מבודדים ובציוד מגן אישי כגון כפפות מבודדות, משקפי מגן, ומגן פנים.

אלכס טורצקי: פה אני מציע חייב סיכון של מגע מקרי: ראשון, להוסיף העבודה תבוצע בהתאם להוראות.

יצחק גלנטי: אתה מראש כבר קבעת שחשמלאי אחר הוא פסול.

אלכס טורצקי: לא.

אלכס טורצקי: לא אחר.

אלכס טורצקי: שהוא מקבל הוראות בטיחות.

אלכס טורצקי: הבעיה פה שהוא נכנס למקום מסוכן אז הוא צריך הוראות בטיחות בנושא העבודה במקום הזה.

איגור פסטנסקי: שוב אנחנו מגיעים.

איגור פסטנסקי: בא בן אדם לעשות איזה עבודה.

איגור פסטנסקי: קיים סיכון של מגע מקרי.

איגור פסטנסקי: בא בן אדם עם רישיון חשמלאי ראשי, בא עם העוזר שלו חשמלאי מוסמך, בא לעבוד בלוח.

איגור פסטנסקי: הוא קבלן חשמל.

איגור פסטנסקי: אז עכשיו אתה אומר כך, כדי למדוד הוא צריך למצוא את ההנדסאי שיתן לו הוראות איך למדוד.

איגור פסטנסקי: אז אנחנו אומרים שלא.

איגור פסטנסקי: מה כן?

איגור פסטנסקי: אנחנו אומרים לו, אתה חייב לנקוט באמצעים המתאימים שימנעו הלם חשמלי, שלא יווצר קצר חשמלי על ידי שימוש במחיצות.

איגור פסטנסקי: אומרים במפורש מה הוא צריך לעשות.

אלכס טורצקי: שולחים בן אדם בלי לתת הגדרה ובלי לדעת בכלל איך הוא עובד.

יצחק גלנטי: מי שפועל שלא בהתאם לתקנות הוא עבריין.

יצחק גלנטי: בואו נתקדם.

שבתאי אלבוחר: פרק ה.

שבתאי אלבוחר: שונות.

שבתאי אלבוחר: 15.

שבתאי אלבוחר: ציוד הצלה ועזרה ראשונה.

שבתאי אלבוחר: לא תתבצע עבודה במתקן חי או בקרבת מתקן חי אלא אם יש במקום ציוד הצלה.

נועה בן שבת: כאן יש משהו שמגדיר את ציוד ההצלה והעזרה הראשונה.

איגור פטנסקי: אני לא מצאתי.

איגור פטנסקי: דיברתי עם חברת החשמל.

איגור פטנסקי: הם אמרו, אין עבודה שתתבצע בלי שהם לוקחים עזרה ראשונה וציוד הצלה.

נועה בן שבת: אני ראיתי שבתקנות לפי פקודת בטיחות בעבודה יש איזשהו הגדרה של עזרה ראשונה.

נועה בן שבת: האם אפשר להפנות אליו ולהשתמש בו?

אלכס טורצקי: קיים גם עוד פריט בעבודות הצלה ועזרה ראשונה.

אלכס טורצקי: אז אני מבקש להוסיף אותו.

יצחק גלנטי: ציוד הצלה ועזרה ראשונה כולל מוט הצלה.

איגור פנטנסקי: יש אמצעי קשר.

איגור פנטנסקי: אפשר להשיג מרחוק את המתקן.

איגור פנטנסקי: אמצעי הצלה לא חייבים מוט הצלה.

יצחק גלנטי: כולל מוט הצלה או אמצעי אחר.

איגור פנטנסקי: מה זה מוט הצלה אנחנו מבינים.

איגור פנטנסקי: אם חס וחלילה מישהו התחשמל שיהיה איזשהו אמצעי להציל אותו.

איגור פנטנסקי: אז אם אין לי אני מכין קרש טוב.

שבתאי אלבוחר: 16.

שבתאי אלבוחר: תקנות החשמל.

שבתאי אלבוחר: עבודה במתקנים חשמליים חיים תשכ"ז 1967 בטלות.

שבתאי אלבוחר: תחילה.

שבתאי אלבוחר: 17.

שבתאי אלבוחר: תחילתן של תקנות אלו שישה חודשים מיום פרסומן אולם מותר לעבוד לפיהן מיום פרסומן.

אלכס טורצקי: אני מבקש למצוא איזושהי הגדרה בסעיף 14 ב להוסיף אחריות המעסיק ששולח עובד לעבוד במקום מסוכן.

נועה בן שבת: אחריות המעסיק כשלעצמה זה באמת אחריות.

אלכס טורצקי: שיהיה הנדסאי לפחות.

איגור פטנסקי: זה כללי ביצוע עבודות חשמל.

איגור פטנסקי: אי אפשר.

איגור פטנסקי: הגדרנו מתי מותר לעבוד במתקן חי.

איגור פטנסקי: יש הבדל בין מדידה לבין עבודה חשמלית.

יצחק גלנטי: הבקשה שלך תחייב כל בית מלאכה או כל קבלן קטן תחייב אותו להעסיק הנדסאי או מהנדס חשמל ולא הוא לא יכול לעשות כלום.

נועה בן שבת: לתוספות אין הערות.

יצחק גלנטי: הוועדה שמעה את ההערות.

יצחק גלנטי: נרשם לפרוטוקול.

יצחק גלנטי: אנחנו עוברים כעת להצבעה.

יצחק גלנטי: חבר הכנסת רן כהן אתה מעצם נוכחותך תרמת.

רן כהן: אני אצביע בעד.

יצחק גלנטי: מי בעד בבקשה?

יצחק גלנטי: בעד – 2 נגד- אין נמנעים- אין אשר על כן הוועדה מאשרת את התקנון.

יצחק גלנטי: תודה רבה.